​ຊາວ​ອັ​ຟ​ກາ​ນິ​ສ​ຖານ ຫຼາຍ​ແສນ​ຄົນ ຍັງ​ເປັນ​ອົບ​ພະ​ຍົບ ຫຼົບ​ໄພ​ຢູ່​ປາກ​ິ​ສ​ຖານ
ພໍ່​ແມ່​ຂອງ​ພວກ​ເຂົາ​ເຈົ້າ​ ຊຶ່ງ​ເປັນ​ອົບ​ພະ​ຍົບ​ ມາ​ຈາກ​ອັ​ຟ​ກາ​ນິ​ສ​ຖານ ​ໄດ້​ດຳ​ລົງ​ຊີ​ວິດ​ ຢູ່​ໃນ​ປາ​ກິ​ສ​ຖານ ມາ​ໄດ້​ຫຼາຍ​ທົດ​ສະ​ວັດ​ແລ້ວ ບາງ​ຄົນ​ກໍ​ເກີດ​ຢູ່​ທີ່ນີ້ ແຕ່​ບາງຄົນ​ມາ​ຮອດ​ໜີ້ ໃນ​ຕອນ​ທີ່​ຍັງ​ນ້ອຍໆ​ຢູ່.
:ບັນຫາຂັດແຍ້ງທີ່ແກ່ຍາວມາສີ່ສິບປີໃນອັຟການິສຖານໄດ້ບັງຄັບໃຫ້ພວກອົບພະຍົບຫຼາຍລ້ານຄົນຕ້ອງໄດ້ຫຼົບໜີເຂົ້າໄປໃນປະເທດເພື່ອນບ້ານ ຊຶ່ງສ່ວນໃຫຍ່ແລ້ວປາກິສຖານ ແລະອີຣ່ານ ຊີວິດຂອງພວກເຂົາເຈົ້າໃນໄລຍະສີ່ທົດສະວັດຜ່ານມາ ໄດ້ສະທ້ອນໃຫ້ເຫັນເຖິງສະພາບທັງດີແລະຮ້າຍຂອງການເມືອງຢູ່ໃນຂົງເຂດ ສີ່ສິບປີຕໍ່ມາ ຊີວິດຂອງຫຼາຍໆຄົນແມ່ນຍັງບໍ່ມີຄວາມແນ່ນອນແລະເຕັມໄປດ້ວຍ ບັນຫາທ້າທາຍຕ່າງໆ ນັກຂ່າວວີໂອເອ Ayesha Tanzeem ໄດ້ໄປຢ້ຽມຢາມ ນຶ່ງໃນປະຊາຄົມອົບພະຍົບ ຢູ່ນະຄອນກາຣາຈີ ຊຶ່ງເປັນເມືອງທີ່ໃຫຍ່ທີ່ສຸດຂອງປາກິສຖານແລະມີລາຍງານກ່ຽວກັບເລື້ອງນີ້ ຊຶ່ງໄພສານ ຈະນຳເອົາລະອຽດ ມາສະເໜີທ່ານ ໃນອັນດັບຕໍ່ໄປ ພວກເດັກນ້ອຍຮູ້ກັນດີວ່າ ເຮືອນສຳລັບພວກລາຍໄດ້ຕ່ຳທີ່ມີຢູ່ຢ່າງກະຈັດກະຈາຍນີ້ເປັນບ່ອນຢູ່ຂອງພວກເຂົາເຈົ້າໂດຍບໍ່ເອົາຫົວຊາກ່ຽວກັບສະພາບການບໍ່ແນ່ນອນ ທີ່ຫ້ອມລ້ອມຊີວິດຂອງພວກເຂົາເຈົ້າຢູ່ນັ້ນ ພໍ່ແມ່ຂອງພວກເຂົາເຈົ້າ ຊຶ່ງເປັນອົບພະຍົບມາຈາກອັຟການິສຖານ ໄດ້ດຳລົງຊີວິດຢູ່ໃນປາກິສຖານ ມາໄດ້ຫຼາຍທົດສະວັດແລ້ວ ບາງຄົນກໍເກີດຢູ່ທີ່ນີ້ ແຕ່ບາງຄົນມາຮອດໜີ້ໃນຕອນທີ່ຍັງເປັນເດັກນ້ອຍແບເບາະຢູ່ ການຫລົບໜີໄພສົງຄາມຂອງພວກເຂົາເຈົ້າໄດ້ເຮັດໃຫ້ຊີວິດຕົກຢູ່ໃນສະພາບທີ່ບໍ່ມີຄວາມທຸ່ນທ່ຽງ ຫຼັງຈາກໄດ້ຖືກຕ້ອນຮັບຢ່າງອົບອຸ່ນໃນຊຸມປີ 1980 ໃນປາງສົງຄາມລະຫວ່າງໂຊຫວຽດ ກັບອັຟການິສຖານແລ້ວນັ້ນ ຫຼາຍຢ່າງໄດ້ກາຍເປັນສິ່ງທີ່ທຳນາຍບໍ່ໄດ້ ການຕົກຢູ່ໃນສະພາບທີ່ສອງປະເທດເພື່ອນບ້ານບໍ່ຄ່ອຍເປັນມິດຕໍ່ກັນປານໃດນັ້ນ ເຮັດໃຫ້ຊີວິດການເປັນຢູ່ຂອງພວກອົບພະຍົບເຫຼົ່ານີ້ຕົກເປັນໂຕປະກັນໃນຄວາມສຳພັນທີ່ຂຶ້ນໆລົງໆລະຫວ່າງອິສລາມາບັດແລະກາບູລແລະນະໂຍບາຍທີ່ມີການປ່ຽນແປງຂອງລັດຖະບານຕ່າງໆ ເວລາໃດທີ່ຄວາມສຳພັນລະຫວ່າງສອງປະເທດບໍ່ດີ ດັ່ງທີ່ໄດ້ເກີດຂຶ້ນເມື່ອຫ້າປີກ່ອນຊີວິດການເປັນຢູ່ກໍມີແຕ່ຄວາມສັບສົນຫຍຸ້ງຍາກ ທ້າວອັບດູລລາ ຊາ ບູກາຣີ ຊຶ່ງເປັນຜູ້ຕາງໜ້າຂອງອົບພະຍົບກ່າວວ່າ: ເວລາໃດທີ່ຄວາມສຳພັນດີຂຶ້ນ ຄືກັນກັບໃນປີ 2017 ການບຸກເຂົ້າໄປກວດຄົ້ນ ແລະການຮາວີລົບກວນກໍຍຸຕິລົງ ການຊອກຫາເງິນມາດຳລົງຊີວິດກໍງ່າຍຂຶ້ນ ການດຳລົງຊີວິດແບບຄຸມເຄືອດັ່ງກ່າວບໍ່ແມ່ນທາງເລືອກ ແຕ່ເຂົາເຈົ້າຮູ້ສຶກວ່າ ເຂົາເຈົ້າບໍ່ມີໂອກາດເລີຍ ນາງຣາກີບາ ຊຶ່ງເປັນອົບພະຍົບຄົນນຶ່ງກ່າວວ່າ: ບາງຄົນ ທີ່ເດີນທາງໄປຢ້ຽມຢາມອັຟການິສຖານເປັນເວລາສັ້ນໆ ໄດ້ກັບຄືນມາພ້ອມກັບເລື້ອງຄວາມຮຸນແຮງ ແລະຄວາມວຸ້ນວາຍຕ່າງໆນາໆ ນາງຊາມີຣາ ວາຮີດີ ກ່າວຊີ້ແຈງວ່າ: ເຖິງແມ່ນທ່າທີຂອງພວກເຈົ້າໜ້າທີ່ ຈະດີໆຮ້າຍໆກໍຕາມ ແຕ່ພວກອົບພະຍົບສ່ວນໃຫຍ່ກ່າວວ່າ ປະຊາຊົນປາກິສຖານເຮັດໃຫ້ຮູ້ສຶກວ່າ ເຂົາເຈົ້າຍິນດີຕ້ອນຮັບສະເໝີ Abdullah Shah Bukhari, Refugee Representative: Raqeeba, Refugee from Afghanistan: Sameera Wahidi, Refugee Born in Pakistan: